సూర్యాపేట జిల్లాలో హైవేపై రెండు కార్లు దగ్ధం WATCH LIVE TV
ఎయిర్ ఇండియా అమ్మకం.. ఎవ్వరూ ముందుకు రాలేదు!
ప్రభుత్వ రంగ విమానయాన సంస్థ ఎయిర్ ఇండియాకు చెందిన ఆస్తులను విక్రయించాలని ప్రభుత్వం నిర్ణయించిన సంగతి తెలిసిందే.
Samayam Telugu | Updated:
May 30, 2018, 07:30PM IST
ప్రభుత్వ రంగ విమానయాన సంస్థ ఎయిర్ ఇండియాకు చెందిన ఆస్తులను విక్రయించాలని ప్రభుత్వం నిర్ణయించిన సంగతి తెలిసిందే. 24 శాతం వాటాను మాత్రమే తమ వద్ద ఉంచుకుని 76 శాతం విక్రయించాలని ప్రభుత్వం నిర్ణయించింది. సంస్థ వేల కోట్ల రూపాయల అప్పుల్లో కూరుకుపోవడంతో పౌర విమానయాన శాఖ ఈ నిర్ణయం తీసుకుంది. ఈ మేరకు బిడ్డింగ్‌లను కూడా ఆహ్వానించింది. బిడ్డింగ్‌లు వేయడానికి ఆఖరి తేదీని మే 14గా నిర్ణయించింది. అయితే అప్పటికి ఎవరూ బిడ్ వేయకపోవడంతో ఆఖరి తేదీని మే 31 వరకు పొడిగించింది. కానీ ఇప్పటికీ బిడ్ వేయడానికి ఏ కంపెనీ ముందుకు రాకపోవడం గమనార్హం.
రేపటితో గడువు ముగుస్తుండటంతో దాన్ని ఇంకా పొడిగిస్తారేమోననే చర్చ మొదలైంది. అయితే గడవును ఎట్టి పరిస్థితుల్లోనూ పొడిగించబోమని పౌర విమానయాన శాఖ కార్యదర్శి ఆర్.ఎన్.చౌదరి బుధవారం మీడియాకు వెల్లడించారు. గడువు లోపల ఎవరూ ముందుకు రాకపోయినా దాన్ని పొడిగించే ఆలోచన ప్రభుత్వానికి లేదని ఆయన స్పష్టం చేశారు.